‘Ruan is die toekoms’ – JakeFoto: GB Jordaan. Ruan Nortjé sal die Bulls op die veld lei wanneer hulle môre teen die Ospreys op Loftus Versfeld kragte meet. Die 24-jarige lynstaanbreker sal die kapteinskapleisels by Marcell Coetzee oorneem, terwyl Pretoria se rugbyringkoppe vir Harold Vorster en Johan Goosen as sy adjudante aangewys het. “Ek dink Ruan is die toekoms van die span. Hy is nog jonk, sy spanmaats het respek vir hom en hy verdien ongetwyfeld sy plek in die vyftiental,” het Jake White (afrigter) gesê. Volgens die uitgeslape breier is dit lekker om ŉ speler soos Nortjé in die groep te hê en hy is vol vertroue dat die jong slot in sy nuwe rol sal skitter. Hoewel die Ospreys 13de op die Verenigde Rugbykampioenskap-punteleer is, sal hulle dinge beslis nie maklik vir die tuisspan wil maak nie. ???? THIS IS YOUR CAPTAIN SPEAKING ???? Ruan Nortje addresses the media for the first time as the captain of the Vodacom Bulls ???? #TrueToTheBlue @Vodacom #URC pic.twitter.com/pFLRigbj1M — Official Blue Bulls (@BlueBullsRugby) November 24, 2022 Russell Winter (voorspeler-afrigter) het juis vandeesweek gesê dat Wallis een van die trotsste rugbylande ter wêreld is en sy spanne sal beslis met beter vertonings vorendag wil kom. Ruan Nortjé rank hoog. Foto: GB Jordaan. “Boonop was die Ospreys nog altyd ŉ goeie span met gedugte spelers terwyl iemand soos Alun Wyn Jones nog ŉ reuse-invloed op die spelers het. Dinge kan te eniger tyd vir hulle in plek val en ons sal daarvoor gereed moet wees,” het Winter gesê. Die wedstryd skop Saterdagmiddag om 15:00 af en die aksie sal regstreeks op SuperSport uitgesaai word. Bulls: Wandisile Simelane (heelagter), David Kriel (regtervleuel), Lionel Mapoe (buitesenter), Harold Vorster (binnesenter), Stravino Jacobs (linkervleuel), Chris Smith (losskakel), Embrose Papier (skrumskakel), Elrigh Louw (agtsteman), WJ Steenkamp (flank), Nizaam Carr (flank), Ruan Nortjé (kaptein en slot), Janko Swanepoel (slot), Francois Klopper (stut), Bismarck du Plessis (haker) en Gerhard Steenekamp (stut). Plaasvervangers: Jan-Hendrik Wessels, Simphiwe Matanzima, Mornay Smith, Ruan Vermaak, Cyle Brink, Zak Burger, Morné Steyn en Marco Jansen van Vuren. Hoe sake op die VRK-punteleer staan: